ગૃહ વિભાગે જણાવ્યું હતું કે ટ્રમ્પ વહીવટીતંત્ર અમેરિકામાં રહીને કામ કરતાં હજારો ઇમીગ્રન્ટ કામદારોના જીવનસાથીઓને કામ કરવાને પાત્ર બનાવતો નિયમ રદ કરવાનું વિચારી રહ્યું છે. એચ-૧ વિઝા ધારકોના જીવનસાથીને એચ-૪ વિઝા જારી કરાય છે. જેમાં ઉચ્ચ કૌશલ્ય ધરાવતાં ભારતીય વ્યાવસાયિકોની સંખ્યા નોંધપાત્ર છે. તેમને ૨૦૧૫માં ઓબામા શાસન દ્વારા ખાસ આદેશ હેઠળ વર્ક પરમિટ્સ અપાયા હતા. આ નિયમ રદ થાય તો ૭૦,૦૦૦થી વધુ ભારતીયોને અસર થશે.